রাঙ্গামাটি, ২৬ জুন (শীর্ষ নিউজ ডটকম): রাঙ্গামাটির জুরাছড়িতে শান্তিচুক্তির পক্ষ ও বিপক্ষ গ্রুপের সংঘাতে এক ইউপিডিএফ সদস্য নিহত হয়েছে। তার নাম বিজয় সিং চাকমা (৩১)। সে রাঙামাটি সদর উপজেলার কান্দ্যা গ্রামের রতন চাকমার ছেলে। আজ রোববার সকাল ৭টার দিকে এ ঘটনা ঘটে।  প্রত্যক্ষদর্শীরা জানায়, সকাল ৭টার দিকে সন্তু গ্রুপের ২০/২৫ জন সশস্ত্র সদস্য জুরাছড়ি উপজেলার গিলাতলি গ্রামে হামলা চালায়। এ সময় সন্ত্রাসীদের  গুলিতে ঘটনাস্থলেই বিজয় সিং চাকমা নিহত হয়।  এ ব্যাপারে জুড়াছড়ি থানার ইনচার্জ অফিসার এসআই রফিক জানান, গোলাগুলির কথা শুনেছি। হতাহতের বিষয়টি এ পর্যন্ত থানায় জানায়নি। আমরা বিভিন্ন গোয়েন্দা সংস্থার মাধ্যমে বিষয়টি জানার চেষ্টা করছি। দুর্গম এলাকা হওয়ায় ঘটনাস্থলে পৌঁছানো কষ্টসাধ্য বলেও জানান তিনি।  (শীর্ষ নিউজ ডটকম/প্রতিনিধি/ডিএইচ/এমএইচ/১৩.১৪ঘ)